SPRÁVA ZO ZAHRANIČNEJ PRACOVNEJ CESTY
111/2017
1.  Účastník ZPC:

Jakub Šimkovič, Ing.
Národný kontaktný bod pre vesmír
Národný kontaktný bod pre inteligentnú, ekologickú a integrovanú dopravu

Jazyky: anglický, francúzsky, český

2.  Zahraničná pracovná cesta:
Bonn, Nemecko, 12. - 14. 6. 2017
Prijímajúca organizácia:
Deutsches Zentrum für Luft- und Raumfahrt (DLR)
Časť cestovných nákladov uhradená z účtu zamestnanca CVTI SR. Náklady budú uhradené z rozpočtu projektu COSMOS 2020.

3.  Rámcový program pobytu:
12. 6. 2017, 16:00 - 21:00
1. pracovné stretnutie, Hotel Residence, Kaiserplatz 11, Bonn
Účastníci za DLR: Dr. Adrian Klein (adrian.klein@dlr.de), Marc Jochemich (marc.jochemich@dlr.de), Nicolas Peter (nicolas.peter@dlr.de)
13. 6. 2017, 9:00 - 21:00
Riadiace stretnutie projektu COSMOS 2020. Ústrednou témou bola agenda projektu pre rok 2017 a možné predĺženie fungovania existujúcej NCP siete až do roku 2019. Účastníkom bola ďalej predstavená práca medzinárodného oddelenia Nemeckého úradu pre letectvo (DLR).
14. 6. 2017, 9:00 – 11:30
Deutsches Zentrum für Luft- und Raumfahrt (DLR), Linder Höhe, Kolín
Návšteva výskumných pracovísk DLR a Európskej agentúry pre vesmír (ESA).
4.  Stručný priebeh rokovaní, resp.  študijného pobytu:
Pondelok, 12. 6. 2017, 16:00 - 21:00

Úvod stretnutia patril rekapitulácii doterajších aktivít siete národných kontaktných bodov v oblasti vesmíru. Z týchto podujatí existujú viaceré materiály, ktoré novému NCP umožnia rýchlejší vstup do problematiky i načerpať vhodné kontakty.

Utorok, 13. 6. 2017, 9:00 - 21:00
Riadiace stretnutie projektu COSMOS2020 sa zameralo na úlohy, ktoré sa jednotliví členovia zaviazali vykonať vo zvyšnom období do konca roku 2017. Identifikovalo viaceré nedostatky, ktoré sa týkali najmä funkčnosti internetových stránok projektu. S tým súvisí tiež potreba dopĺňať zoznamy relevantných partnerov pre projekty v rámci Horizontu 2020.
Prítomní sa tiež radili o prípravách podujatia Space Week 2017, ktoré sa uskutoční 21. 11. 2017 - 23. 11. 2017. Dovtedy by mali svoje aktivity koordinovať, čo sa týka aj príprav prípadného infodňa na Slovensku.
Na záver porady sa riešilo doterajšie čerpanie finančných prostriedkov z projektu COSMOS2020. Národné kontaktné body, ktoré výrazne zaostávajú v čerpaní rozpočtu by mali zintenzívniť svoje aktivity.
Streda, 14. 6. 2017, 9:00 - 11:30
Návšteva medicínskeho centra DLR a priestorov Európskej vesmírnej agentúry v Kolíne.
5.  Odporúčané závery:
NCP sieť COSMOS2020 naďalej rokuje o tom, v akej podobe bude pôsobiť po roku 2017. Vo zvyšnom období je v oblasti vesmíru potrebné vyvinúť viac činností, ktoré by istým spôsobom zahrnuli dostupné kapacity siete. Stať sa tak môže nielen vďaka väčšej koordinácii, ale aj priamym zapojením zástupcov iných členských organizácií do príprav podujatí na Slovensku, o čo sami prejavili záujem. Toto by tiež umožnilo skontaktovať nádejných riešiteľov grantov zo Slovenska s potenciálnymi partnermi z ďalších krajín bez nutnosti ich vycestovania do zahraničia.
6.   Prehľad prinesenej dokumentácie a miesto jej uloženia
-
7.   Osobitne vyhodnotený očakávaný prínos ZPC
Pre slovenského NCP to bolo úvodné stretnutie v rámci projektu COSMOS2020. Okrem nadobudnutia skúseností dôležitých pre vykonávanie svojej funkcie, ponúkol svoje doterajšie zručnosti v prospech pokračovania projektu po roku 2017. NCP Sieť COSMOS2020 zhromaždila viacero nástrojov, ktoré aj slovenským výskumníkom pomôžu s vytváraním konzorcií v rámcovom programe Horizont 2020. Zároveň je COSMOS2020 jednou z vhodných platforiem na propagáciu ich zručností.
8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Ing. Jakub Šimkovič     		                  ......................................
Dátum: 23. 6. 2017
								
Správu schválil:  prof. RNDr. Ján TURŇA, CSc., generálny riaditeľ  ......................................